I 2013 ble gamlebyen i Agadez innskrevet på UNESCOs verdensarvliste. Gamlebyen består av 11 kvartaler, asymmetrisk anlagt. Her finnes leirhus, religiøse bygninger og administrative bygninger, alle utført i leire. Minareten som er 27 m høy, er den høyeste i sitt slag. Gamlebyen ble oppført på verdensarvlista av to grunner: dels den særegne byggeskikken i leire, og dels byens historiske rolle i karavanetrafikken over Sahara.